Yɛ Yesu, kɛ agbɛnɛ hu eweku lɛ gbɛfaŋ lɛ, Hehoo lɛ jeee gbi kome nifeemɔ kɛkɛ. Kɛ́ aye Hehoo lɛ, enɔ jetsɛremɔ lɛ ji “Aboloo ni Akɛ Ma ni Eshako Feɔ lɛ” gbii juji ni akɛ gbii kpawo yeɔ lɛ “amli klɛŋklɛŋ gbi.” (Marko 14:12) Abuɔ gbii nɛɛ akɛ efata Hehoo lɛ yeli lɛ he. Gbɛ ni amɛbaafã kɛjɛ amɛshĩa yɛ Nazaret kɛya Yerusalem, be ni amɛbaayaye yɛ jɛmɛ, kɛ amɛsɛɛ ni amɛbaaku kɛba amɛshĩa lɛ baahe aaafee otsii enyɔ. Shi afi nɛɛ, nɔ ko ni ba ni kɔɔ Yesu he lɛ hewɔ lɛ, amɛye fe nakai. Enɛ kɔɔ naagba ko ni amɛkɛkpe be ni amɛkuɔ amɛsɛɛ kɛjɛɔ Yerusalem kɛyaa shĩa lɛ he.